கேள்வி: காசி தமிழ் சங்கமம் - பின்னணி பற்றி தகவல் சொல்.
பதில்: "ஏக பாரதம் ஸ்ரேஷ்ட பாரதம்" என்ற உணர்வை நிலைநிறுத்துவதற்கும், தேசிய கல்விக் கொள்கை 2020 இன் பொருத்தத்தை விரிவுபடுத்துவதற்கும் "விடுதலையின் அமிர்த மகோத்சவத்தின்" ஒரு பகுதியாக, தென்னிந்தியா மாநிலமான தமிழ்நாட்டிற்கும் புனித நகரமான வாரணாசிக்கும் (காசி என்றும் அழைக்கப்படுகிறது) இடையிலான அறிவு மற்றும் நாகரிகத்தின் பழமையான தொடர்புகளை மீண்டும் கண்டெடுப்பதை நோக்கமாகக் கொண்டு இந்திய அரசின் கல்வி அமைச்சகத்தின் முன் ஒரு முன்மொழிவு பரிந்துரைக்கப்பட்டது. இந்தத் திட்டத்திற்கு பனாரஸ் இந்து பல்கலைக்கழகத்துடன் இணைந்து சென்னை ஐஐடி நிதியுதவி அளித்தது. சங்கமத்திற்கு சிறப்பு தொடருந்துகளை இந்திய இரயில்வே அமைச்சகம் அறிவித்தது.
கேள்வி: காசி தமிழ் சங்கமம் - பிரதிநிதிகள் குழு பற்றி தகவல் சொல்.
பதில்: இந்த நிகழ்ச்சியில் உத்தரப்பிரதேச முதல்வர் யோகி ஆதித்தியநாத், இந்தியாவின் உள்துறை அமைச்சர் அமித் சா, பாதுகாப்புத் துறை அமைச்சர் (இந்தியா) ராஜ்நாத் சிங், கல்வித் துறை அமைச்சர் (இந்தியா) தர்மேந்திர பிரதான், பியுஷ் கோயல், கிரண் ரிஜிஜூ, தகவல் ஒலிபரப்புத்துறை அமைச்சர் அனுராக் தாக்கூர் உள்ளிட்ட ஒன்றிய அரசின் பெரும்பாலான இந்தியக் குடியரசின் 17வது அமைச்சரவை கலந்து கொண்டனர். இதில் சத்குரு, ராம்தேவ், சிரீ சிரீ இரவிசங்கர் உள்ளிட்ட முக்கிய ஆன்மீகத் தலைவர்களும் கலந்து கொண்டனர்.